《联辉阁诗》
宋代·钱时

拂拂精蓝护翠云，几番雷雨卧龙兴。
两贤高躅明千佛，三世传龙又一灯。
白社风流原有地，青编事业岂依僧。
山川姓字从兹响，看取天衢次第登。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。